****

**ประกาศองค์การบริหารส่วนตำบลโนนทองอินทร์**

**เรื่อง คู่มือสำหรับประชาชนสำหรับองค์กรปกครองส่วนท้องถิ่น ตามพระราชบัญญัติการอำนวยความสะดวก ในการพิจารณาอนุญาตของทางราชการ พ.ศ. ๒๕๕๘**

..................................

ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ.๒๕๕๘ ตามมาตรา ๗ ได้กำหนดให้ “ในกรณีที่มีกฎหมายกำหนดให้การกระทำใดจะต้องได้รับอนุญาตผู้อนุญาตจะต้องจัดทำคู่มือสำหรับบริการประชาชน” โดยมีเป้าหมายเพื่ออำนวยความสะดวกแก่ประชาชน ลดต้นทุนของประชาชนและเพิ่มประสิทธิภาพในการให้บริการของภาครัฐ สร้างให้เกิดความโปร่งใสในการปฏิบัติราชการลดการใช้ดุลยพินิจของเจ้าหน้าที่ เปิดเผยขั้นตอน ระยะเวลาให้ประชาชนทราบ ดังนั้น องค์การบริหารส่วนตำบลโนนทองอินทร์ ในฐานะหน่วยงานของรัฐซึ่งมีหน้าที่ต้องปฏิบัติพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘ และเพื่อความสะดวกของประชาชนในการมาติดต่อขอรับบริการ จึงได้ดำเนินการจัดทำคู่มือสำหรับประชาชนขึ้น เพื่อเผยแพร่ให้ประชาชนได้รับทราบหลักเกณฑ์ วิธีการ และเงื่อนไข(ถ้ามี) ในการยื่น คำขอ ขั้นตอน และระยะเวลา ในการพิจารณาอนุญาตและรายการเอกสารหรือหลักฐานที่ผู้ขออนุญาตจะยื่น มาพร้อมกับคำขอในการมาติดต่อขอรับบริการ

อาศัยอำนาจตามมาตรา ๗ แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๔๘ โดยองค์การบริหารส่วนตำบลโนนทองอินทร์ ได้ดำเนินการเผยแพร่คู่มือสำหรับประชาชน
โดยปิดประกาศ ณ ป้ายประชาสัมพันธ์องค์การบริหารส่วนตำบลโนนทองอินทร์ และทางเว็บไซต์ www.nonthongin.go.th

 ๑ การช่วยเหลือสาธารณภัย

 ๒. การรับแจ้งเรื่องราวร้องทุกข์

 ๓. การสนับสนุนด้านวิชาการ-ความรู้การให้คำปรึกษา

 ๔. การขอข้อมูลข่าวสารต่างๆ

 ๕. การประเมินภาษีบำรุงท้องที่

 ๖. การจัดเก็บภาษีบำรุงท้องที่

 ๗. การประเมินภาษีโรงเรือน

 ๘. การจัดเก็บภาษีโรงเรือน

 ๙. การประเมินภาษีป้าย

 ๑๐. การจัดเก็บภาษีป้าย

 ๑๑. การขออนุญาตประกอบกิจการที่เป็นอันตรายต่อสุขภาพ ให้คำปรึกษาด้านโยธา/สำรวจ

 ๑๒. การสนับสนุนน้ำอุปโภค-บริโภค

 ๑๓. การจ่ายเบี้ยยังชีพ

 ๑๔. การซ่อมแซมไฟฟ้าสาธารณะ

- ๒ –

ทั้งนี้ เพื่อประโยชน์ในการอำนวยความสะดวกให้แก่ประชาชนผู้มารับบริการ

 จึงประกาศให้ทราบโดยทั่วกัน

 ประกาศ ณ วันที่ ๒๒ ธันวาคม พ.ศ. ๒๕๕๘

 

 (นายบุญเลิศ สวัสดี)

 นายกองค์การบริหารส่วนตำบลโนนทองอินทร์